LidanRubinov/Halacha-QA huggingface dataset:
שאלה: ערבוב כלים שנגעו בפלפל חריף: הכנתי תערובת עשבי תיבול שהכילה פלפלים חריפים, את התערובת ערבבתי בטעות במזלג בשרי ובצלחת חלבית עשויה מזכוכית שאינם בני יומן, האם הכלים נטרפו, והאם מותר לאכול מעשבי הטיבול שלא עורבבו עם תבשיל בשרי בארוחה בשרית?
תשובה: חיתוך של דבר חריף בכלי בשרי או חלבי מחשיב את הדבר החריף כמותו אבל עירבוב בלבד אינו הופך את הדבר החריף לבשרי או חלבי ולכן עשבי הטיבול שרק עורבבו במזלג הבשרי נחשבים פרווה ומותר לאוכלם בכל סעודה והכלים לא נטרפו.
שאלה: לימוד התורה בזמן האבות הקדושים: ידוע שיעקב אבינו היה איש תם יושב אוהלים וכמו כן על צדיקים רבים, כמו שמובא בספר בראשית, אולם ידוע שהתורה שבכתב ושבעל פה ניתנה במעמד הר סיני מול בני ישראל, אז איך למדו תורה לפני, או שלמדו משהו אחר?
תשובה: כשאנחנו בדרך כלל אומרים "לימוד תורה" אנחנו מתכוונים ללימוד הדברים שניתנו לנו מסיני על ידי משה הכוללים את התורה שבכתב ושבעל פה, וכמובן, גם את כל דברי הנביאים וחכמינו שביארו לנו את התורה ופסקו לנו את ההלכות שעל פיהם אנו חיים היום. אולם במשמעות הכוללת של התורה יש תחומים נוספים, למשל, מידות שבין אדם לחבירו וכן חכמת הקבלה שנותנת משמעות פנימית לכל המצוות והדרכים על פיהם יש על האדם להתנהג. חכמינו אומרים שאבותינו קיימו את כל התורה כולה ולכן, באופן הפשוט, היה עליהם ללמוד את המצוות ואת כל פרטיהן אף שאת החיוב שלהן הם השיגו מעצמם ולא כציווי אלוקי. כמו כן, למדו אבותינו את המשמעות הפנימית של העולם ואת הגילוי האלוקי המתגלה בעולם, וכמו שאמרו חכמינו שאברהם למד להכיר שיש בורא לעולם ולימוד זה וודאי נחשב ללימוד תורה.
שאלה: נטילת ידיים לפושט בגדים: האם אדם הפושט חולצתו בים, או לפני שינה חייב בנטילה, גם אם לא נגע במקום מכוסה?
תשובה: לא.
שאלה: קומפוסט כפח שמיטה: למיטב ידיעתי פירות וירקות משנת שמיטה יש לשמור על קדושתם, ואת השאריות אין לזרוק כמו זבל רגיל. שמעתי בישוב שלי על רעיון של "פח שמיטה" במתקן ליצירת קומפוסט. כלומר לזרוק את השאריות למתקן קומפוסט שיהפוך לקומפוסט שאח"כ יהיה ניתן לדשן איתו את הגינה (כמובן לאחר השמיטה). העניין הוא שלאותו מתקן קומפוסט יזרקו גם שאריות של פירות ירקות הקדושים בקדושת שביעית ביחד עם פסולת של ירקות יבוא נוכרי שנה שישית וכו וכן יערבבו איתם גזם גינה,עלים, ענפים וכו, שכך הוא ה"מתכון" ליצירת קומפוסט. הקומפוסט לאחר גמר הייצור, יישמר בשקים ויפוזר בגינה לאחר שנת השמיטה. האם זה אפשרי?
תשובה: מותר להניח את השאריות כשהם עטופים בשקית נייר, ואז אפשר להניחם בבור. (להרחבה עיין בספר התורה והארץ ח"ו (שביעית) במאמרי עמ' 234). בברכת התורה והארץ הרב יהודה הלוי עמיחי
שאלה: זוגיות מיוחדת במינה: אני כבת 20 ויש לי שיתוק מוחין ואני נמצאת כרגע במרכז שיקום במגדל העמק. לפני כשנה הייתי אמורה להתחתן עם שי כאשר היינו חברים 4 שנים, ומאז שההורים גילו שתכננתי צעדים לקראת החתונה כמו לפתוח תיק ברבנות, הם הלכו לנסות לסגור את התיק ולא הצליחו, והרבנות אמרו להם שבשביל לסגור את התיק הם צריכים למנות לי אפטרופוס. כשגיליתי את זה התפרעתי, ניסיתי לברוח מהבית, והם לא שינו את דעתם עליו, הסיבה שהם לא אהבו אותו בגלל הנכות שלו ובגלל הגיל (30). הם פנו לבית משפט בבקשה למנות לי אפטרופוס, אחרי חודש בערך, התערבו עורכי הדין של החבר שלי ששכר לי, ובסוף אני הפסדתי במשפט, והם קיבלו עליי אפטרופוס, והפסדתי גם את החבר. היום אני טרודה מזה הרבה, וחושבת איך להתנהג אליהם ולכבד אותם כמו שצריך, אבל איך אפשר לכבד אותם אחרי מה שהם עשו לי? ומצד שני אני גם מתגעגת אל החבר, ובקשר מסוים עמו, האם להמשיך קשר זה?
תשובה: איני יכול ליעץ לך מה לעשות כי איני מכיר את כל צדדי הבעיה. אני מציע שתשכנעי את הוריך בצדקתך ואולי תעזרי בעזרת המטפלים הרפואיים בך. שימליצו לך מה נכון לעשות.
שאלה: להזמין אח שסטה מהדרך: אני שומר שבת מהבית, ולצערי הרב אחי סטה מדרך זו לחלוטין. בחסדי ה בני הגיע למצוות ויעלה לתורה בשבת בעוד חודש. אחי רוצה לבוא, ואמי, שתהיה בריאה, אומרת שחשוב שיבוא וכו. מה עושים? אם לא אזמין אותו, הוא ייעלב עד כדי ניתוק יחסים, האם להזמין אותו למרות שסטה מהדרך?
תשובה: אם אחיך יהיה איתכם בשבת וינהג כמוכם באותה שבת ולא יחלל את השבת תזמינו אותו. ואולי זה ישפיע עליו לטובה.
שאלה: גוי בבית כנסת: בשבת האחרונה, במהלך שבת חתן של חילונים, הסתבר שאחד האורחים הוא גוי. האם בכלל מותר לו להיכנס, ואם כן - האם עליו לחבוש כיפה ומותר לו להתפלל? אשמח לקבל תשובה כללית לגבי גוי בבית כנסת ופרטית לגבי המקרה הנ"ל.
תשובה: אין איסור לגוי לבוא לבית הכנסת, הוא בא כאורח. מבחינת הנימוס, יפה אם יחבוש כובע, אך לא שייך שיתפלל.
שאלה: תעודת כשרות וספקים העובדים בשבת: האם עסק המעוניין לשמור על כשרותו, יכול לבחור לקבל שירותים בימי חול (לדוגמה, שירותי הובלה) מגורמים חיצוניים אשר עובדים גם בשבת? זאת בהנחה, שאותו עסק ידאג שלא לחרוג משעות הפעילות שלו בעקבות שיתוף הפעולה עם אותו ספק חיצוני.
תשובה: זו שאלה כללית, האם מותר להשתמש בשירותו של עסק שעובד בשבת. אם בת שלך, אין השלכה על עיסוקו בשבת, מצד עיקר הדין אין בזה איסור. אך ראוי לשומר תורה ומצוות, להדר ולהשתמש בשירותים של חברות ותחנות דלק שומרי שבת, כדי למנוע עד כמה שאפשר חילול שבת. אך אי אפשר לומר שיש בזה איסור.
שאלה: בית קפה וטיולון בתשעת הימים: האם מותר ללכת לבית קפה חלבי בתשעת הימים, עם הבעל שחזר לאחר שהות של כמה ימים מחוץ לבית? וכן האם מותר לקנות טיולון חדש לתינוק לאחר שקודמו נהרס ותוקן זמנית אך יש חשש שישבר שוב?
תשובה: אכילה זוגית במסעדה חלבית מותרת, אך לא בערב תשעה באב אחר הצהריים. אם התינוק זקוק לטיולון מותר לקנותו.
שאלה: אכילת בשר בערב ר"ח אב: האם איסור אכילת בשר (לאשכנזים) הוא כבר בר"ח אב בערב או רק מהיום עצמו (בדומה לצום י"ז בתמוז)?
תשובה: איסור אכילת בשר לדעת הרבה אחרונים הוא כבר מר"ח ור"ח בכלל האיסור ולכן אין לאכול בשר בכל ר"ח דהיינו כבר מהלילה.
שאלה: נקיות לפני תפילה: ראיתי שכל התפלל כאשר אינו נקי תפילתו תועבה. אולם אני מגיע למצב שכאשר מתנקה אחרי גדולים אני מגיע למצב שיורד לי דם - אפילו עם מגבונים לחים (ועדיין זה לא תמיד נקי 100 כאשר אני לא יכול יותר בגלל הכאב). מה אני עושה?
תשובה: תנקה עד כמה שאתה יכול בלי לפצוע את עצמך.
שאלה: זבד הבת בי  באב: בתאריך י באב יש לנו ארוע זבד הבת הנערך שלושה חודשים לאחר הלידה, האם מותר לאכול בשר באירוע זה או לשמוע שירים?
תשובה: בי' מנחם אב אחרי הצהריים הכל מותר.
שאלה: הרמב"ם מול הדעה כיום: הרמב"ם כותב שאסור לאדם להתפרנס מהציבור, ורצוי מאוד ללמוד מקצוע בגיל צעיר לפני שנושאים אישה. ברור שהרמב"ם לא התכוון לכולם, וחייבים להיות אנשים שעוסקים בתורה יומם ולילה, אבל אני חושב שהיום בחברה הדתית יש לעניות דעתי הרבה קצת יותר מדי חסרי מקצוע. האין זה מנוגד לדעת הרמב"ם? אני שואל בכלליות, אבל אני בעיקר שואל על עצמי, אני כרגע בדילמה גדולה מה לעשות. אני לא מדבר מגאווה או משחצנות, אבל יש לי קליטה מאוד מהירה (חזרתי בתשובה לפני כשנתיים, אני עולה לכיתה יב בבית ספר חילוני) - אני כמעט לא בשיעורים בבית ספר ויש לי ציונים מעולים בלי ללמוד בבית. לעומת זאת גם תורה אני קולט מהר, ואני שם לב בעוונותי הרבים שאני מבין וזוכר יותר מאנשים אחרים שלמדו יותר ממני (אני יודע שזה הכל מהקב"ה ולהתגאות בדבר כזה זה דבר בזוי - אבל אני אנונימי ואני מספר על מצבי). רוב החיים רציתי להיות רופא ולהיות קרבי בצבא (בשילוב). בשנה האחרונה נהייתי ממש דתי ונראה לי כאילו יש ציפייה שאני אלך לישיבה ולא יבזבז זמן על "שטויות". אני רוצה ללמוד בע (אני מקווה מאוד שבירושלים), ואני מתכוון בעזרת ה להקדיש הרבה זמן במהלך הלימודים לתורה. ברוך ה יש לי זיכרון של שמיעה ממש טוב, ואני יכול לפנות הרבה זמן ולהיות חצי שבוע בישיבה. האם זה יותר טוב להיות בישיבה כל הזמן ולחיות על חשבון הציבור? מאוד חשוב לי להיות כל הזמן במצווה ולא בדברים בטלים. אני חושב שרופא בצבא זה העבודה הכי טובה שיכולה להיות "מחוץ לתורה". זה קצת נשמע כאילו זה מתנגש, אם אני רוצה להיות דוס רופא בצבא, ולפי דעתי זה מצב לא טוב ולא בריא שמי שדתי חייב להסתגר. "יפה תלמוד תורה עם דרך ארץ שיגיעת שניהם משכחת עוון" - זה משפט שלא מקובל כל כך. חשוב לציין שאם אני אדחה את ההחלטה לאחר הצבא או שאני לא יעשה צבא, ואלך ללמוד זה יביא למצב של תקופת לימודים שתהיה לחוצה מבחינה כספית ותרחיק אותי מהתורה, לעומת הע שמעניקה הרבה כסף. ואין פה את הבעיה לפי דעתי של לחיות על חשבון הציבור כי הצבא עושה את זה לטובתו כדי שיהיה לו רופאים.
תשובה: ללכת לישיבה למספר שנים אינו חותם את גורלך להתפרנס. רבים וטובים למדו מספר שנים בישיבה ולאחר מכן למדו מקצוע ואינם מתפרנסים מן הציבור. הדבר במיוחד נכון לגבי אנשים כישרוניים שיכולים גם אם הם מתחילים ללמוד בגיל קצת יותר מבוגר להגיע להשגים טובים. הדבר במיוחד נכון לגבי בחור ישיבה שהתרגל ללמוד ויש לו משמעת עצמית גדולה שהוא יצליח בהמשך גם בלימודי מקצוע. ומה עוד שאנו מאמינים שתורת ה' תמימה מחכימת פתי כלומר שיש סיעתא דשמיא למי שלומד תורה להוסיף חכמה. במיוחד אתה שלא גדלתה באוירה טבעית דתית אלא חזרת בתשובה יש חשיבות לטבול מספר שנים במקווה שכל כולו קדושה. הישיבה היא מקווה טהרה. השנים הספורות שבהם אדם לומד בישיבה בונות אותו מבחינה רוחנית. זה לא ענין של מספר שעות הלימוד ויכולת הקליטה, אלא זה היכולת להתחבר אל הקודש ולהיות כל כולך טבול בתורה. לכן המלצתי היא קודם כל ללכת לישיבה ורק מתוך כך ללכת אחר כך ללמוד מקצוע. בשנים שהחברים שלך יטיילו בהודו אתה תשלים את הפער בשנים שתשקיע בתורה. מכל שנה בישיבה אתה רק תרויח. אתה יכול מראש לבחור ישיבה שחורטת על דגלה את העיקרון של יפה תלמוד תורה עם דרך ארץ. והחלטות טובות.
שאלה: יאוש משידוכים: אני בת 23 ויצאתי כבר עם 13 בחורים. אני מאוד רוצה להתחתן אך אני בשלב של יאוש וכרגע אני לוקחת הפסקה מיציאות. האם זה נכון מבחינתי לשלול כל הצעה כרגע על אף שיתכן שזו הצעה מוצלחת, רק על מנת לחדש כוחות נפשיים?
תשובה: הרגשתך טבעית. אך אם מציעים לך הצעה חדשה והמציעים הם אנשים שאת סומכת עליהם והם אומרים שחבל לדחות אל תסרבי. תתאזרי בסבלנות ובעזרת ד' תמצאי את החתן המתאים לך. אך אם מציעים לך אנשים שאת לא בטוחה שהם יודעים מה מתאים לך תתבררי יותר לפני שאת נפגשת. בהצלחה.
שאלה: ברכת משקה מפירות וחלב: הכנו בביתנו שייק שהוא משקה פירות שהורכב מחלב ומפירות כמו תפוחים, ענבים וכדו. מה נברך עליו שהכל או העץ?
תשובה: תלוי מה הרוב. אם הרוב פירות מרוסקים וניכר מאיזה פרי באו מברכים "העץ", ואם החלב הוא הרוב מברכים "שהכל".
שאלה: פגעתי בחבר כשהתרחקתי ממנו: טסתי שבוע שעבר לשוויץ לחו"ל, וכל המרחק וחוסר התקשורת עם הסובבים אותי גרמה לניתוק מסויים בקשר שלי עם אחד מהם, וזה קשה לו. האם נהגתי באנוכיות, ואיך עלי לתקן את זה?
תשובה: האם ההתנהגות שלך היא אנוכיות זה רק אתה יודע. זה לא תלוי בהתנהגות בפועל שלך. ההתנהגות יכולה להיות סימן למה שמתרחש בתוך ליבך. אולם מכך שאתה רגיש למה שנעשה ואתה מרגיש מוסר כליות בכך שלא הישקעת מספיק באחרים זה סימן שאתה לא אנוכי אלא להיפך בעל רגישות בנוגע לצרכים של האחרים. יש לפעמים מצבים שאדם צריך להשקיע בעצמו בכדי שיהיה לו כוח לאחר מכן לתרום לאחרים. רק אדם ששמח עם עצמו יכול לשמח אחרים. תסביר למי שנפגע שהיה לך צורך אישי להשקיע בעצמך והוא בודאי יבין אותך.
שאלה: מה קרה לארון הברית?: בספר מלכים נאמר שהמלך יאשיהו הטמין את ארון הברית בתוך כוך או מחילה שנבנה למטרה זאת בימי שלמה המלך. לעומת זאת במסכת יומא נזכר המדרש שכשהוציאו הגוים את ארון הברית מקודש הקודשים ראו את הכרובים מעורים זה בזה ובזו את ישראל על כך. כיצד ניתן ליישב את הסתירה בין השתיים?
תשובה: המדרש שמביאה הגמרא במסכת יומא (דף נד א וב) מדבר על תקופת בית שני בו לא היה ארון הברית והכרובים הם אינם של הארון כי אם הכרובים המצויירים על קיר קודש הקודשים.
שאלה: פתח הציצית לפי הבן איש חי: ידוע לי שלפי הרב עובדיה צריך שהציצית תהיה בגודל של אמה רוחב על 2 אמות אורך כדי לצאת י"ח מהתורה, ולפי הבן איש חי מספיק אמה רוחב על אמה וחצי אורך. הבנתי שהרב עובדיה סובר שפתח הצוואר לא נחשב באמה על 2 אמות ולפי החזון איש הנקב כן נחשב. האם לפי הבן איש חי נקב הצוואר נחשב או לא, והאם כך נהג גם האר"י הקדוש?
תשובה: כתב בכף החיים שצריך שרוחב הצדדים יהיה ביחד רחב יותר מהנקב כדי שהגוף יהיה מכוסה ולא יהיו צדדי הטלית קטן כרצועות בלבד, אמנם הביא שיש מקילים בדבר ונראה שהכריע כדיעה ראשונה, וכנראה שכך היה מקובל גם מחכמי ספרד ובכללם האר"י היה נוהג בטלית קטן גדול שאפשר להתעטף בו והיה מברך עליו בדרך עיטוף ולא בדרך מלבוש בלבד.
שאלה: משא ומתן בבין המצרים: האם מותר בימי בין המצרים להתחיל משא ומתן על בית חדש כגון מחיר מידות ותצורה של הבית (התהליך התחיל לפני בין המצרים) ואילו הבניה עצמה תתחיל במועד מאוחר יותר?
תשובה: מו"מ מותר. קניה לא.
שאלה: שעון שבת דיגיטאלי: לאחרונה שמעתי כי ישנה בעיה הלכתית בשימוש בשעון שבת דיגיטאלי, (נמצא בלוח החשמל, בדומה לשעון המכאני). והמכונים השונים (מכון צומת מכון הטכנולוגי להלכה) אינם מאשרים שימוש בשעון זה. ברצוני לגעת האם אכן השימוש אסור (או שמא מותר), וכן האם יש להעדיף דגם ספציפי של שעון דיגיטאלי שעבר את מבדקי המכונים המוסמכים?
תשובה: לפי הבנתי הבעיה בשעון דיגיטאלי היא שאם אדם ירצה לדחות כיבוי בשבת בשעון דיגיטאלי הדבר אסור. בשעון לחצנים מותר ללחוץ על הלחצנים על מנת לדחות כיבוי (להקדים אסור!), כי הפעולה מכנית לחלוטין ואין בה עצמה שום איסור. לעומת זאת בשעון דיגיטאלי כל שינוי סוגר ופותח מעגלים חשמליים ועצם השינוי יש בו מחיקה וכתיבה.
שאלה: צום ט  באב בחודש התשיעי: אשתי נכנסה לחודש התשיעי להריונה, ב"ה. קראתי את התשובות הקודמות בעניין, ולא מצאתי התייחסות לחודש תשיעי דווקא. האם אשתי חייבת לצום, הבנתי שיש חשש ללידה מוקדמת אם צמים. האם בחודש התשיעי יש היתר מיוחד שלא לצום?
תשובה: אישה בהריון חייבת לצום אלא א"כ נשקפת סכנה לעובר או לאם, גם אישה בחודש התשיעי חייבת לצום. אם יתחילו צירים כתוצאה מהצום עליה לאכול ובעיקר לשתות משקה מתוק (לא דיאט!). ממה נפשך, אם העובר צריך להישאר ברחם הממתק יפסיק את הצירים וימשיך את ההריון ואם כבר הגיע זמן הלידה הרי האישה צריכה להתחזק לקראת הלידה.
שאלה: קריאת תרגום "בריך שמיה": קשה לי לקרוא בארמית את הקטע "בריך שמה" שלפני קריאת התורה ואצלינו בבית כנסת אומרים אותו מהר ואני לא מספיק לסיימו עם כולם, ויוצא מצב שאני מפסיד עניית אמן של העולה הראשון לתורה. האם אני יכול לקרוא במקום זה את התרגום בעברית שנכתב בסידור רינת ישראל לצד הקטע?
תשובה: כן.
שאלה: יום כיפור בשבת: השנה צום יום הכיפורים נופל בשבת. מה דינו, האם דוחים את הצום או שמא יום הכיפורים דוחה שבת?
תשובה: ביום הכיפורים שחל בשבת נוהגים את דיני העינויים ככל יום כיפורים אחר.
שאלה: סיוע במציאת פסוקים לנוי בית הכנסת : אני מחפש פסוקים מיוחדים שניתן לכתוב לנוי על קירות בית הכנסת. קיימת אפשרות לרישום פסוק אחד גדול יחסית, מפוצל על שני קירות בית הכנסת או לחלופין שני פסוקים קצרים (אחד לכל קיר). בסך הכל סדר גדול של 12- 18 מילים?
תשובה: "והביאותים אל הר קדשי ושמחתים בבית תפלתי עולתיהם וזבחיהם לרצון על מזבחי כי ביתי בית תפלה יקרא לכל העמים" (ישעיהו נ"ו). "אין תפלה של אדם נשמעת אלא בבית הכנסת, שנאמר: לשמוע אל הרנה ואל התפלה, במקום רנה שם תהא תפלה". "מנין שהקדוש ברוך הוא מצוי בבית הכנסת שנאמר: אלהים נצב בעדת אל" (מסכת ברכות דף ו). "דרשו ה' בהמצאו קראהו בהיותו קרוב" (ישעיהו פרק נ"ה). הרב שמואל הולשטיין
שאלה: עדיף לימוד עצמי או שיעור?: אני בן 15 ולומד דף יומי. רציתי לשאול את הרב האם עדיף ללמוד בשיעור, ואולי כך אבין קצת יותר טוב, או ללמוד לבד ואז יותר אתאמץ בהבנת הדף?
תשובה: עדיף לך, בגיל זה, ללמוד בשיעור. השיעור יכול להרחיב לך אופקים.
שאלה: סנדלי שורש וקרוקס בתשעה באב: האם מותר ללכת בסנדלי שורש וקרוקס בתשעה באב?
תשובה: לפי שיטת יהודי אשכנז, אין לנעול סנדלי שורש וכן קרוקס. כל דבר שמגן על הרגל יש להימנע ממנו. לפי שיטת מרן המחבר (עדות המזרח), יש להימנע רק ממנעלי עור.
שאלה: מעשר כספים לעתיד: אני מעשרת את המשכורת שלי לאבי. ידוע לי כרגע שאבי זקוק לסכום כסף מסויים. ברוך השם יש לי את היכולת לתת לאבי חלק מהסכום. האם כאשר אני נותנת סכום כסף (שהוא שבע פעמים כסף המעשר) אני פטורה בחודשים הבאים? (כמובן שאם תהיה לי אפשרות אתן בשמחה כל חודש).
תשובה: לכאורה, זה אפשרי.
שאלה: לבקש סליחה מכלה: לפני מספר חודשים חברה שלי ברוך השם התחתנה. לצערי לא הצלחתי להגיע לחתונתה (בדיעבד אני יודעת שלא היתה לי סיבה מספיק טובה לא להגיע ואם הייתי עושה מאמץ יכולתי להשתתף בשמחתה). חברה משותפת אמרה לי שהכלה לא מעוניינת לדבר איתי. אני מנסה להתקשר פעמים רבות ולבקש סליחה וכן להעביר מסר שאני ממש מתנצלת. אני באמת יודעת שטעיתי והדבר מפריע לי מאוד. איך אוכל לפייס אותה? האם יש טעם להתקשר כל כך הרבה פעמים למרות שהיא לא עונה? ובכלל, כאשר אנחנו מבקשים סליחה והצד השני לא מוכן לסלוח, מה עלינו לעשות?
תשובה: יש גבול כמה צריך לבקש סליחה מהחבר. בהלכה מוזכר שצריך לבקש שלוש פעמים. ההלכות שנוגעות לענין מופיעות בס' תר"ו. אם את רואה שהיא עתה לא רוצה לדבר איתך אזי אין טעם שתמשיכי להשתדל בכיוון זה. הזמן אולי ירפא את ההקפדה. בנתיים תחשבי האם יש אולי מישהו שלישי שיכול לדבר אל ליבה לפייס אותה. לפני יום כיפורים תנסי שוב לפייס אותה. בעשרת ימי תשובה הלבבות נפתחים. יש גם להבחין בין פגיעה שמדובר עליה בהלכה ששם מדובר שאדם ממש פגע בחבירו כגון שהלבין פניו או דיבר על לשון הרע. כאן לא פגעת בה אלא היה לה צפייה שתבואי לחתונתה ולא עמדת ברף הציפיות שלה. זה לא שעשית עבירה כלפיה אלא לא מספיק הבעת את שותפתך לשימחתה. המאמצים שלך לא נועדו כדי שלא יהיה לך חטא אלא נועדו לראות אם אפשר להחזיר את החברות שהיתה ביניכם.
שאלה: עיכוב שידוך כתוצאה מהקפדה : שמעתי שיעור מסויים על עיכוב בשידוך כתוצאה מהקפדה. אשמח אם הרב יסביר מה היא בעצם הקפדה. אני שואלת כי יש בחור שהכרתי ואני מעוניית בו מאוד, אך הוא חושב שזה לא יתאים. האם כאשר אני חושבת עליו שהוא מתאים לי אני מקפידה עליו (אני ממש לא רוצה לעכב לו את הזיווג אך הוא לא יוצא ממחשבותיי)?
תשובה: ההקפדה שיכולה לעכב שידוך אם היו בני הזוג מאורסים ואחד ביטל את האירוסין בלי סיבה מוצדקת. וכן אם הבטיחו בני הזוג אחד לשני שלא ינשאו לאחרים ואחד היפר את ההבטחה, במקרה כזה יכולה ההקפדה של מי שנפגע לגרום למכשול למי שפגע. אך אם לא היתה שום התחייבות ורק רצון מצד אחד אין בזה הקפדה מוצדקת כי אין אדם חייב לשאת אלא מי שהוא רוצה ולאו דוקא מי שחושבת שהוא מתאים לה. ומן השמים יסיעו בעדך למצוא בן זוג הגון ששניכם תשמחו אחד עם השני.
שאלה: שרשרת המזון בטבע: כיצד ייתכן שהקב"ה ברחמיו על כל מעשיו, ברא את העולם כך שתהא שרשרת מזון ויהיו נטרפים אומללים וטורפים, מדוע לא מתגלית גם כאן רחמנות הקב"ה על הנטרפים?
תשובה: לפי מה שכתוב בספרים נראה שבתחילה לא היו החיות טורפות, וכן לעתיד לבוא כתוב בישעיה י"א ואריה כבקר יאכל תבן. כל מה שנתחדש בעולם טבע האכזריות והטרף נמשך מחטאו של אדם ולא מרצון הבורא. כי כאשר נתקלל האדם נתקללו כל בריות העולם יחד אתו וכמו שנזכר שמאז חטאו יש קוצים בעולם ולפני כן לא היו קוצים ושאר מזיקים בעולם.
שאלה: סדר העבודה במקדש: אני לא מבין כל כך את הסדר של הקורבנות במקדש. לפי מסכת פסחים הבנתי שהסדר היה קטורת ואז קרבן התמיד, ואילו לפי מסכת תמיד הבנתי שהקטורת היתה אחרי התמיד. כך הבנתי גם מהרמב"ם. לפי מסכת פסחים (דף נח-נט) הקטורת קודמת לתמיד מכיוון שנאמר בה בבוקר בבוקר לעומת התמיד שנאמר בו רק בבוקר. אני חושב שיש נפקא מינה לגבי קריאת הקורבנות בבוקר?
תשובה: סדר העבודה בבית המקדש (ביחס בין קרבן התמיד לקטורת) הוא ששוחטים את קורבן התמיד ומוליכים את האברים לכבש המזבח. לאחר מכן מקטירים את הקטורת ולאחר הקטרת הקטורת היו מעלים את האברים של התמיד ומקטירים אותם על המזבח. הגמרא במסכת פסחים מסבירה מדוע הקטרת הקטורת קודמת להקטרת אברי התמיד. בתפילה אנחנו קוראים את כל פרשת התמיד ולא מחלקים בין השחיטה להקטרה ולאחריה את פרשת הקטורת. ר העבודה שאנחנו אומרים בשם אביי יש חילוק בין שחיטת התמיד להקטרת האברים.
שאלה: עבודה בהתרמות: אני עובד בהתרמות ואני מקבל 30 מהכסף שאני עושה בהתרמות, האם מותר לקחת כסף זה?
תשובה: כן.
שאלה: גזיזת ציפורניים בתשעת הימים: האם מותר לגזור ציפורניים בתשעת הימים, והאם בערב שבת חזון מותר?
תשובה: לענין גזיזת ציפרנים בבין המצרים ישנה בזה מחלוקת בין האחרונים: דעת כנסת הגדולה היא שדינו כמו תספורת ומי שנוהג שלא להסתפר מי"ז בתמוז (היינו אשכזים), גם לגזוז ציפורנים אסור מי"ז בתמוז. דעת הט"ז, גזיזת ציפורנים אסורה רק בשבוע שחל בו אפילו לאשכנזים הנוהגים איסור תספורת מי"ז בתמוז. ודעת המ"א, שאפילו בשבוע שחל בו ט"ב מותר ורק בט"ב עצמו יש לאסור. ולענין הלכה, לצורך שבת או טבילת מצוה וכדו' ודאי שיש להתיר, כמו כן אם הציפורנים גדולות ועודפות על הבשר יש להתיר לגוזזן אפ' בשבוע שחל בו, עיין כף החיים (סי' תקנ"א סעיף קטן מ"ח ומ"ט).
שאלה: תחנון והולדת הבן: ראיתי שהרב כתב כי "אין שמחה לבד ראויה שיבטלו בשבילה את התחנון על כלל ישראל אלא עם כן יש בה מצוה, כמו ברית או חופה, אין מבטלים תחנון ביום ביום הולדת בן או בת או זכיה גדולה, בנין בית וכדומה, שמחה שמבטלת תחנון על הכלל רק אם היא שמחה של כל האומה כמו חנוכה או ניסים אחרים". אך אציין כי מובא בסידור "עוד אבינו חי" ליוצאי לוב "וכן אם יש ברית מילה בביה"כ, או שאבי הבן או הסנדק (או המוהל) נמצאים שם, או שיש חתן בביה"כ אין נופלים על פניהם. ונהגו בטריפולי שאין אומרים תחנון ביום שיש ברית בעיר. וב"שלחן לחם הפנים" סימן תקפ"א מביא מקורות וטעמים למנהג, וכתב וכיון שנהגו נהגו. ובלקט הקציר לרבי אברהם כלפון כתב, הטעם שאין אומרים תחנון ביום הברית בכל העיר מפני שאליהו זכור לטוב בא לעיר.
תשובה: אין בזה סתירה, כי גם על פי המובא בספרים שהזכרת שמחת הברית שיש בה מצוה גדולה הנוגעת לכלל ישראל כי היא מחזקת את ברית ד' עם כל ישראל יש בה כדי להשפיע על כל הנמצאים בשעת השמחה או שהם מתפללים עם אחד מבעלי הברית.
שאלה: ניקוי עלי תבלינים מתולעים: בגינתי צומחים מספר תבלינים: לואיזה, לימונית וכוסברה. איך מנקים כל אחד מהם מתולעים על מנת להכשיר אותם לבישול ותיבול?
תשובה: לאחר שטיפה טובה במים, אפשר לשפשף את העלים עם ספוג וכדו', ולהתבונן בהם בשמש שאין בהם כנימות ואקריות וכו'. בברכת התורה והארץ הרב יהודה הלוי עמיחי.
שאלה: קניית נעליים בתשעת הימים: האם מותר לי לקנות נעליים בתשעת הימים, אך לא לחדש אותן עד לאחר ט באב?
תשובה: אין לקנות דבר חדש בימים אלו.
שאלה: מנחה וקבלת שבת: מנחה גדולה ומנחה קטנה, מה ההבדל ביניהם אשמח אם הרב יוכל לפרט בהרחבה? וכן בתפילה שאנחנו עושים בערב יום שישי בקבלת שבת שמגיעים לקטע שעומדים ואומרים מזמור לדוד הבו לה בני אלים הבו לה כבוד ועוז וגו. אנחנו כמנהג הספרדים עומדים ושרים את זה כשאנחנו מפנים את גבינו לארון הקודש שבשאר התפילות אנחנו עם הפנים לכיוון ארון הקודש, מדוע אנו נוהגים כך?
תשובה: תפילת מנחה נתקנה כנגד קרבן התמיד וזמן קרבן התמיד של בין הערביים בכל יום היה בשעה זמנית תשע וחצי וזהו זמן מנחה קטנה. בערב פסח שהיה עומס בבית המקדש היו מקדימים את קורבן התמיד לשעה שש וחצי זמנית ולכן אפשר להתפלל מנחה משעה זו והיא נקראת מנחה גדולה. יש הבדל ביניהם לגבי אכילת ארוחה ביתית שאין להתחיל מזמן של חצי שעה לפני זמנה של מנחה קטנה, למי שעדיין לא התפלל. המקור להסתובב כלפי מערב באמירת המזמור הוא כדי לקבל את קדושת השבת והמקור למנהג זה הוא מהאר"י שכתב שיש להסתובב כלפי השמש השוקעת. (ילקוט יוסף שבת א סימן רסז, ה).
שאלה: כהן שרוצה לצאת לחו"ל: בגמרא שבת דף יד: נכתב "גזרו טומאה על ארץ העמים". מה הדין היום לגבי כהן שרוצה לצאת לצורך מצוה?
תשובה: יש כאלה שרוצים לומר שבזמננו שבכל מקרה אנו טמאים, אין איסור של יציאה לחו"ל (שב יעקב). אך יש חולקים על זה (מובא בפתחי תשובה בסימן שע"א). כיון שמלבד הבעיה לצאת לחו"ל, לכהן יש בעיה של טומאת ארץ העמים, יש להחמיר יותר.
שאלה: בריכה בשבת לילדים: רציתי לשאול האם מותר למלא לילדים קטנים בריכת פלסטיק במים ולעשות להם בריכה? עלי לציין כי אין חשש לסחיטה וכו. אנו מאד מקפידים על דברים אלה. (אנו נוהגים ביום יום כמנהג ספרד תימן, אם זה חשוב). אשמח אם הרב ינמק תשובתו.
תשובה: אמנם יהודי אשכנז נהגו לא להתרחץ לגמרי, למרות שבמים צוננים מותר מעיקר הדין. אך לגבי ילדים קטנים לא נראה שצריך להחמיר, אף לשיטת יהודי אשכנז.
שאלה: ארץ ישראל איננה קניין חיצוני?: "דרש רבי שמלאי: מפני מה נתאוה משה רבינו ליכנס לא"י? וכי לאכול מפריה הוא צריך? או לשבוע מטובה הוא צריך? אלא כך אמר משה: הרבה מצות נצטוו ישראל ואין מתקיימין אלא בא"י, אכנס אני לארץ כדי שיתקיימו כולן על ידי" (סוטה יד.). אם כן משמע שמשה לא ראה בא"י ערך עצמי, אלא רק אמצעי לקיום המצוות התלויות בה! אם כן, מדוע: "ארץ ישראל איננה דבר חיצוני, קנין חיצוני לאומה, רק בתור אמצעי למטרה של ההתאגדות הכללית והחזקת קיומה החמרי או אפילו הרוחני"(הרב קוק)?
תשובה: א. דברי "הרב" שיש לארץ ישראל ערך עצמי. מקורם קדום. עיין כפתור ופרח פרק י באריכות ובתשובות החת"ס יו"ד רל"ד. עוד ראיות שמביא הרב בסוף הקדמתו לשבת הארץ. ב. דברי הגמרא שמשה רבנו נתאוה להכנס לארץ כדי לקיים כל המצוות ביאורם שלא יעלה על דעתך שכוונתו היתה חצונית גשמית. אלא משה כי רצה להגיע לשלמות רוחנית על ידי שיקיים כל המצות בארץ ישראל.
שאלה: אכילת בשר בתשעת הימים למניקה: האם מותר לאישה שמניקה לאכול בשר בתשעת הימים?
תשובה: אם רופא אומר שהדבר נחוץ להנקה - מותר וצריך.
שאלה: עודפים למנהל מחסן : אח שלי עובד בחברת פלאפון, הוא מנהל לוגיסטי כמנהל מחסן, ויש לו עודפים. עודפים הם מוצרים שחזרו מלקוחות ולא מוצרים שהחברה הזמינה וקיבלה. בנוסף אין לו שום יכולת להצהיר על העודפים. אם הוא כן רוצה להצהיר עליהם לחברה הוא צריך לעשות משלוח למחסן המרכזי של X מוצרים ובמשלוח להוסיף את העודפים ובמחסן המרכזי הם מוסיפים אותם לרשימות ציוד. בנוסף מנהל הסניף והמחלקות השונות יודעים שעובדי החברה לוקחים לעצמם בטריות וכו ולא מעירים להם. וכן לעיתים הם מרשים להם לחלק מהעודפים ללקוחות. יש לציין שכל העודפים תחת אחריותו הבלעדית הוא מנהל המחסן. האם מותר לו לקחת לעצמו בטריה וכו, והאם מותר לו להביא לי בטריה וכו? (אני לא לקוח בחברת פלאפון)
תשובה: נראה לי שאם מדובר בעודף קטן שאין לו ערך מסחרי, כמו סוללות בודדות מותר לו לקחת לעצמו וכן לתת לאחיו, אלא אם יש לזה ערך משמעותי הוא חייב להחזיר לחברה, כי על כמות קטנה הם מוחלים אך לא על כמות חשובה.
שאלה: לימוד שחיה לבנות קטנות ע"י מדריך: אנו גרים בעיר בה אין מדריכה לשחיה, יש רק מדריך. האם מותר לשלוח את בנותי בנות ה-9 וה-7 ללמוד אצל מדריך? הקבוצה היא רק של בנות, והאמהות נמצאות עם הבנות בשעת השיעורים.
תשובה: אם אין מגע ישיר, אמנם לכתחילה עדיף שלא, אך קשה לאסור.
שאלה: איך לומר לא?: ישנם מספר אנשים שמלווים ממני כסף, לעיתים מדובר בסכומים גדולים, כמאות שקלים. חלק מהם לא מחזירים. מדובר בעיקר בשכנה שלי ובשתי ידידות (לא חברות טובות), לי קשה לומר "לא" כשמבקשים לי. רציתי בבקשה לדעת אם במצב זה גם אני חוטאת בעוון גזל, (אני בנאדם ביישן ולא נעים לי לבקש חזרה). ברצוני לציין שברוך השם אני מקפידה להחזיר אפילו אגורה אם לקחתי.
תשובה: לא, ודאי אינך חוטאת בעוון גזל.
שאלה: קבלת מפתחות דירה תשעת הימים: רציתי לשאול האם מותר לקבל את מפתחות הדירה החדשה בתקופה זו (אחרי ר"ח אב), ברצוני לציין שאני לא נכנס לדירה עדיין בתקופה זו, ובנוסף לא מסייד ומשפץ אותה? והאם יש חילוק בין תשעת הימים לשלושת השבועות בנושא זה?
תשובה: משנכנס אב ממעטין בשמחה, נראה שגם קבלת מפתחות בכלל.
שאלה: שליחת שאלות היא גזל: האם שליחת שאלות ב-sms לחברות היא כגזל (כי הרי כאילו מוציאות כסף בגלל השבה לשאלתי)?
תשובה: אין בזה גזל שהרי אין היא מחוייבת לענות לך וזה דומה לשליחת מכתב ובו שאלה.
שאלה: בדיקה רפואית ביום צום: בבית הכנסת שבו אני מתפלל לעיתים, התעורר ויכוח: אחד המתפללים עבר בדיקות רפואיות ביום שבעה עשר בתמוז כשהיה עליו להיות בצום. לאחר בדיקה ראשונה נתבקש לשתות שתי כוסות מים כדי להמשיך בבדיקה, לאחר מכן המשיך בצום היום, האם השתייה נחשבת להפסקת הצום ולא ניתן למנותו בין הצמים להשלמת המניין או אולי גם להעלותו לתורה, או שאין זה הפסקת הצום?
תשובה: להשלים מניין, אין בעיה. אך להיות חזן ולעלות לתורה, יש בעיה לכתחילה.